Martin Ďurinda

PharmDr. Martin „Maťo“ Ďurinda (* 8. november 1961, Bratislava), je slovenský spevák, gitarista, skladateľ a textár slovenskej hardrockovej skupiny Tublatanka.

 Životopis 
V mladosti mal Martin Ďurinda ambície stať sa hokejovým hráčom. Je samoukom v hre na gitaru a klavír. Spievať ho učila jeho mama, Margita Ďurindová, ktorá bola hlasovou pedagogičkou na vysokej škole.

V rokoch 19771980 bol členom popovej skupiny Nervy (Marián Greksa – basgitara, spev; J. Bodlák – gitara, spev; Martin Ďurinda – gitara, spev; Ján Fabrický – bicie; Andrej Šeban – gitara, klávesové nástroje, spev).Slovenské legendárne albumy: Tublatanka – Tublatanka

V rokoch 19821986 absolvoval štúdium farmácie na Farmaceutickej fakulte Univerzity Komenského v Bratislave (kde potom v roku 1989 získal aj titul doktor farmácie). Počas štúdia na vysokej škole sa Maťo Ďurinda stretol s Ďurom Černým a Palom Horváthom, s ktorými založili rockovú skupinu s názvom „Tublat“ podľa mena zápornej postavy opičiaka z románu Tarzan od Edgar Rice Burroughsa, ktorý neskôr zmenili na doteraz používaný názov Tublatanka.Martin Durinda – Biography Tejto trojčlennej skupine, hrajúcej tvrdú muziku, spočiatku vystupujúcej v krojoch písal texty Martin Sarvaš.

 Referencie 

 Iné projekty 

Kategória:Tublatanka
Kategória:Slovenskí popoví gitaristi
Kategória:Slovenskí popoví klaviristi
Kategória:Slovenskí popoví speváci
Kategória:Slovenskí rockoví gitaristi
Kategória:Slovenskí rockoví klaviristi
Kategória:Slovenskí rockoví speváci
Kategória:Slovenskí textári piesní
Kategória:Slovenskí skladatelia modernej hudby
Kategória:Absolventi Farmaceutickej fakulty Univerzity Komenského v Bratislave
Kategória:Osobnosti z Bratislavy